
MMIENAAE ZYMXPONHE TEXNHE OEZZAAONIKHE
THESSALONIKI BIENNALE OF CONTEMPORARY ART






2η ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ

«Πράξις: Τέχνη σε αβέβαιους καιρούς»
24 Μαΐου- 27 Σεπτεμβρίου 2009
Περισσότεροι από 200 καλλιτέχνες/ 39 χώρες/ 22 φορείς της πόλης/ 28 χώροι/ 12 εκθέσεις-δράσεις

«Πράξις: Τέχνη σε αβέβαιους καιρούς» είναι το θέμα της φετινής 2ης Μπιενάλε Σύγχρονης Τέχνης Θεσσαλονίκης, που διοργανώνει το Κρατικό Μουσείο Σύγχρονης Τέχνης από 24 Μαΐου- 27 Σεπτεμβρίου 2009, με την υποστήριξη του Υπουργείου Πολιτισμού. Την επιμέλεια με γενικό θέμα «Πράξις: Τέχνη σε αβέβαιους καιρούς» συνυπογράφουν οι Gabriela Salgado από την Αργεντινή (Επιμελήτρια Δημοσιών Προγραμμάτων στην Tate Modern και Ανεξάρτητη Επιμελήτρια), Bisi Silva από τη Νιγηρία (Διευθύντρια Κέντρου Σύγχρονης Τέχνης στο Λάγος) και η Συραγώ Τσιάρα, Διευθύντρια του Κέντρου Σύγχρονης Τέχνης Θεσσαλονίκης.
Στο βιβλίο του με τον προκλητικό τίτλο «Μετά τη θεωρία», ο Άγγλος θεωρητικός Terry Eagleton –από το οποίο είναι εμπνευσμένο το θέμα της φετινής 2ης Μπιενάλε Σύγχρονης Τέχνης Θεσσαλονίκης «ΠΡΑΞΙΣ: Τέχνη σε αβέβαιους καιρούς- επιχειρηματολογεί όχι για το θάνατο της θεωρίας, αλλά για τον επαναπροσδιορισμό των στόχων και των πεδίων έρευνάς της. Θα μπορούσε ενδεχομένως αυτή η εποχή της αβεβαιότητας να αποτελέσει την κατάλληλη στιγμή για την αναθεώρηση της εγγενούς αξίας της καλλιτεχνικής πρακτικής; Την κατάλληλη στιγμή για τη διερεύνηση της τέχνης ως προνομιακού πεδίου ελεύθερης σχετικά έκφρασης ιδεών και σκέψεων και εναλλακτικής θεώρησης του κόσμου και του κοινωνικού περιβάλλοντος; Μιας τέχνης που επανέρχεται στη ζωή, στην Πράξη, στη δημιουργική δραστηριότητα που συμβάλλει στη διαμόρφωση πολιτικής άποψης και στο νέο τρόπο σκέψης και ύπαρξης. Σύμφωνα με την αρχαία κινεζική φιλοσοφία, επανάσταση είναι η επανευθυγράμμιση με την τάξη του κόσμου. Μήπως ήρθε η ώρα για μια αληθινή επανάσταση; Μπορεί η τέχνη να προσφέρει μια διέξοδο στους  αβέβαιους αυτούς καιρούς;  

Στη σχετική ιστοσελίδα www.thessalonikibiennale.gr παρουσιάζεται το πλήρες πρόγραμμα εκθέσεων και δράσεων (με ακριβείς ημερομηνίες εγκαινίων και διάρκειας) που θα αναπτυχθούν στα διάφορα σημεία της πόλης με τη συνεργασία πολλών πολιτιστικών φορέων. 
ΚΕΝΤΡΙΚΟ ΠΡΟΓΡΑΜΜΑ

«ΠΡΑΞΙΣ: ΤΕΧΝΗ ΣΕ ΑΒΕΒΑΙΟΥΣ ΚΑΙΡΟΥΣ»
Επίσημα εγκαίνια: Κυριακή 24 Μαΐου, 19:00, Αποθήκη Γ, Λιμάνι Θεσσαλονίκης 
Preview: Κυριακή 24 Μαΐου, 11:00-15:00, σε όλους τους εκθεσιακούς χώρους 
57 καλλιτέχνες από Ελλάδα και εξωτερικό θα παρουσιάσουν τα έργα τους στο κεντρικό εικαστικό πρόγραμμα της 2ης Μπιενάλε Σύγχρονης Τέχνης Θεσσαλονίκης. Η επιμέλεια είναι των Gabriela Salgado (βοηθός επιμελητή: Αρετή Λεοπούλου), Bisi Silva (βοηθός επιμελητή: Δόμνα Γούναρη) και Συραγώς Τσιάρα (βοηθός επιμελητή: Δόμνα Γούναρη). Τα έργα των καλλιτεχνών θα παρουσιαστούν στους εξής χώρους: 
Λιμάνι: Αποθήκη Γ, Αποθήκη 13, κτίριο παλαιών Ψυγείων, Αντλιοστάσιο, υπαίθριοι χώροι 

Πόλη: Μπεζεστένι, Βιβλιοπωλείο Μορφωτικού Ιδρύματος Εθνικής Τραπέζης (Τσιμισκή 11), Παζάρ Χαμάμ (περιοχή Λουλουδάδικα), Μπέη Χαμάμ (Λουτρά Παράδεισος), Αίθριο Μουσείου Βυζαντινού Πολιτισμού, είσοδο Αρχαιολογικού Μουσείου Θεσσαλονίκης, Τελλόγλειο Ίδρυμα Τεχνών ΑΠΘ, Αγιορειτική Εστία (Μέγαρο Νεδέλκου, Εγνατία 109), υπαίθριοι χώροι, Bar-restaurant .ES (Φράγκων 2-4). 

 Τα εγκαίνια στους συγκεκριμένους χώρους θα πραγματοποιηθούν στις 24 Μαΐου και το κοινό θα μπορεί να επισκέπτεται τις εκθέσεις μέχρι και τις 27 Σεπτεμβρίου.

Οι επιμελήτριες διευκρινίζουν ότι «η 2η Μπιενάλε αναπτύσσεται ως μία πρόταση διαδρομής στο κέντρο της Θεσσαλονίκης με αφετηρία το λιμάνι και κατεύθυνση προς το ιστορικό και εμπορικό κέντρο της πόλης εντάσσοντας οθωμανικά μνημεία, πλατείες, θεσμικούς και εναλλακτικούς χώρους. Στην ουσία, σχεδιάστηκε ως μία πρόσκληση να ξαναδούμε τις σύνθετες δομές της σύγχρονης πόλης και τα πολιτισμικά της στρώματα με διαφορετικό βλέμμα. Πρόκειται για ένα φιλόδοξο εγχείρημα που δεν επιδιώκει να αναπαράξει στερεοτυπικές δομές μεγάλων διεθνών διοργανώσεων. Ένα πολυδιάστατο πρόγραμμα που οργανώσαμε προκρίνοντας τη συλλογικότητα ως μέθοδο επιμελητικής δράσης. Καλλιτέχνες διαφορετικών γενεών και βαθμού αναγνωρισιμότητας συνυπάρχουν μέσω του έργου τους σ’ ένα δημιουργικό διάλογο, σε μία ανοιχτή πλατφόρμα επικοινωνίας. Τα ίδια τα έργα, η ποιότητα, η ωριμότητα και η ειλικρίνεια των προθέσεων τους όρισαν τα κριτήρια επιλογής μας, χωρίς προειλημμένες αποφάσεις. Μέσα από το βλέμμα των καλλιτεχνών επιχειρούμε να βρούμε εναλλακτικούς τρόπους σήμανσης της σύνθετης εποχής μας, να αμφισβητήσουμε το αδιέξοδο της κρισιμότητας των καιρών και να επαναπροσδιορίσουμε το νόημα της καλλιτεχνικής πράξης». 

ΠΑΡΑΛΛΗΛΟ ΠΡΟΓΡΑΜΜΑ
· e-MobiLArt  / Έκθεση του European Mobile Lab for Interactive Media Artists 

Διάρκεια: 20 Μαΐου – 10 Ιουνίου

Χώρος: Αποθήκη Β1, Λιμάνι Θεσσαλονίκης

Εγκαίνια: Τετάρτη 20 Μαΐου, 20:00, Αποθήκη Β1, Λιμάνι Θεσσαλονίκης 
Έντεκα συμμετοχικά και διαδραστικά έργα παρουσιάζονται στο πλαίσιο του European Mobile Lab for Interactive Media Artists (e-MobiLArt), έργου χρηματοδοτούμενου από την Ε.Ε. που συντονίζεται από το Εργαστήριο Νέων Τεχνολογιών του Τμήματος Επικοινωνίας και Μέσων Μαζικής Ενημέρωσης του Εθνικού και Καποδιστριακού Πανεπιστημίου Αθηνών. Στόχος του είναι η προώθηση της κινητικότητας και της δημιουργικής συνεργασίας καλλιτεχνών και επιστημόνων, κυρίως από χώρες της Ε.Ε., αλλά και από τρίτες χώρες, για την δημιουργία διαδραστικών έργων τέχνης και εγκαταστάσεων. Στο πλαίσιο αυτό πραγματοποιήθηκαν τρία καλλιτεχνικά εργαστήρια (workshops): Αθήνα (Ελλάδα) Ιούνιος 2008, Ροβανιέμι (Φιλανδία) Αύγουστος 2008 και Βιέννη (Αυστρία) Φεβρουάριος 2009. Τα έργα που προέκυψαν εκτίθενται αρχικά στη 2η Μπιενάλε Σύγχρονης Τέχνης Θεσσαλονίκης και το Σεπτέμβριο του 2009 θα ταξιδέψουν στην γκαλερί της Ακαδημίας Καλών Τεχνών του Κατοβίτσε της Πολωνίας. 
Στο έργο e-MobiLArt συμμετέχουν επίσης ως εταίροι το Πανεπιστήμιο Εφαρμοσμένων Τεχνών της Βιέννης στην Αυστρία και το Πανεπιστήμιο της Λαπωνίας στη Φιλανδία. Συνεργαζόμενοι φορείς του έργου είναι το Leonardo/OLATS της Γαλλίας, το Group Haute Ecole ICHEC Saint Louis στο Βέλγιο, το Κρατικό Μουσείο Σύγχρονης Τέχνης στη Θεσσαλονίκη, η Ακαδημία Καλών Τεχνών του Κατοβίτσε της Πολωνίας και οι εταιρίες λογισμικού Cycling 74 (Η.Π.Α.) και υλικού I-QubeX (Καναδάς). Το πρόγραμμα αυτό υλοποιείται με την συγ-χρηματοδότηση της Ευρωπαϊκής Ένωσης μέσω του προγράμματος CULTURE 2007-13. 

Σύμβουλοι-επιμελητές: Annick Bureaud, Nina Czegledy, Christiana Galanopoulou
Επίτιμο μέλος επιτροπής: Roger Malina
Συντονισμός: Εργαστήριο Νέων Τεχνολογιών, Τμήμα Επικοινωνίας και ΜΜΕ, Πανεπιστήμιο Αθηνών

Άννα Μυκονιάτη, Ιστορικός Τέχνης-Επιμελήτρια Κ.Μ.Σ.Τ

· ΦΕΣΤΙΒΑΛ PERFORMANCE 

Διάρκεια: 24 – 30 Μαΐου
Χώροι: Διαδρομή εκθεσιακών χώρων του Κεντρικού Προγράμματος της Μπιενάλε, Ολύμπιον (φουαγιέ-εξωτερικός χώρος), Πλατεία Ναυαρίνου, Πλατεία Αριστοτέλους, Υπαίθριος Χώρος Λευκού Πύργου, Μπαζάρ Χαμάμ (περιοχή Λουλουδάδικα), Μπέη Χαμάμ (Λουτρά Παράδεισος),  Bar SPITIMOU innercitygroove (Λέοντος Σοφού 26), Bar-restaurant .ES (Φράγκων 2-4), Bar Partizan (Βαλαωρίτου 29), Π. Μελά 29, Στάση ΟΑΣΘ Μητρόπολη και Λεωφορείο, Πλατεία  Άθωνος (Παπαμαρίκου 1-3), Αμφιθέατρο Αποθήκης 1 (Φόρουμ- Λιμάνι Θεσσαλονίκης), Αίθουσα Συνεντεύξεων Τύπου Μονής Λαζαριστών (masterclasses), Πλατεία Ζεύξιδος, Αποθήκη Γ (Λιμάνι Θεσσαλονίκης), Σταθμός ΟΣΕ, Μύλος, Πλατεία ΧΑΝΘ-Είσοδος ΔΕΘ, Ωδείο Ρωμαϊκής Αγοράς, Κτήριο Παλαιών Ψυγείων (Λιμάνι Θεσσαλονίκης), Studio Vis Motrix (Αγνώστου Στρατιώτου 20), Εightball Club (Πίνδου 1, Λαδάδικα).    
28 καλλιτέχνες από Ελλάδα, ΗΠΑ, Πορτογαλία, Δανία, Νιγηρία, Καναδά, Ρουμανία, Πολωνία, Ελβετία, Γερμανία, Κίνα, Ισπανία, Γαλλία και Ιαπωνία συμμετέχουν στο Φεστιβάλ που, ενταγμένο στο παράλληλο πρόγραμμα της 2ης Μπιενάλε Σύγχρονης Τέχνης Θεσσαλονίκης, είναι αφιερωμένο εξ ολοκλήρου στην τέχνη της performance και αποτελεί τόπο συνάντησης Ελλήνων και ξένων καλλιτεχνών, αλλά και θεωρητικών και κριτικών της τέχνης.  Στόχος του Φεστιβάλ είναι τόσο η παρουσίαση και προβολή νέων δράσεων όσο και η εξερεύνηση μιας αισθητικής προσέγγισης της καλλιτεχνικής αυτής πρακτικής και έκφρασης. Πέρα από τις live performances και happenings, το Φεστιβάλ θα πλαισιωθεί από μια σειρά δραστηριοτήτων όπως screenings, master classes, τιμητικές εκδηλώσεις και μια ημερίδα που θα αφορά στην έννοια και την εξέλιξη της performance προκειμένου να προκληθεί και να υποκινηθεί η ευαισθητοποίηση του κοινού. 
Συμμετέχουν στις live performances, happenings, αφιερώματα: Angelika Fojtuch, Beatriz Albuquerque, Eric Andersen, Boris Nieslony, Cesar Martinez, Chengyao He, Clemente Padin, David Adamo, Guillermo Gomez-Pena, Joachim Montessuis, Michel Collet, Valentine Verhaeghe, Monika Gunther and Ruedi Schill, Seiji Shimoda, Sylvette Babin, Matei Bejenaru, Jelili Atiku, Paul Ζωγραφάκης, Δημοσθένης Αγραφιώτης, Ευαγγελία Μπασδέκη, Άρης Προδρομίδης, Πάνος Τσαγκάρης, Αγγελική Αυγητίδου, Μαίρη Ζυγούρη, Έκτορας Μαυρίδης, Λήδα Παπακωνσταντίνου, Δανάη Πάππα, Ομάδα Σφήνα, Θανάσης Χονδρός και Αλεξάνδρα Κατσιάνη, Μαρία Καραβέλα, Γρηγόρης Σεμιτέκολο.
Επιμέλεια Φεστιβάλ: Δημοσθένης Αγραφιώτης-Ειρήνη Παπακωνσταντίνου  
· Έκθεση «PAINT-ID. ΣΥΓΧΡΟΝΗ ΖΩΓΡΑΦΙΚΗ ΣΤΗΝ ΕΛΛΑΔΑ»
Διάρκεια: 24 Μαΐου – 31 Ιουλίου
Χώρος: Μακεδονικό Μουσείο Σύγχρονης Τέχνης

Εγκαίνια: Κυριακή 24 Μαΐου, 13:30, Μακεδονικό Μουσείο Σύγχρονης Τέχνης 
Η έκθεση με τίτλο «Paint-id» αποτελεί μια αποτίμηση του ρόλου που διαδραματίζει η ζωγραφική στη σύγχρονη τέχνη. Ο τίτλος «Paint-id» θα πρέπει να διαβαστεί τόσο ως «η ταυτότητα της ζωγραφικής» αλλά και ως το ψυχαναλυτικά ορισμένο, «ζωγραφικό αυτό» (το ζωγραφικό εαυτό) επέκεινα του εγώ. Η έκθεση έχει υπό αυτή την έννοια δύο παραμέτρους: αποτελεί ένα σχόλιο περί της ιστορικά προσδιορισμένης σχέσης της ζωγραφικής εικόνας με την κοινωνία που την παράγει αλλά ταυτόχρονα αποτελεί και μια δια-ιστορική αναφορά στις οντολογικές εκείνες συνθήκες της ανθρώπινης κατάστασης έτσι όπως αυτές γίνονται σημείο κριτικής διαπραγμάτευσης στα σύγχρονα ζωγραφικά έργα τέχνης. Video ergo sum. Το ερώτημα αυτό απευθύνεται σε νέους Έλληνες καλλιτέχνες που εκφράζονται αποκλειστικά ή κυρίως μέσω του ζωγραφικού μέσου.
Επιμέλεια: Σωτήρης Μπαχτσετζής

Συνεργαζόμενος φορέας: Μακεδονικό Μουσείο Σύγχρονης Τέχνης 

· Έκθεση «ΕΥΓΕΝΙΑ ΑΠΟΣΤΟΛΟΥ - WORKS 1984-2009» 

Διάρκεια : 16 Μαΐου -31 Ιουλίου  

Χώρος: Μακεδονικό Μουσείο Σύγχρονης Τέχνης 
Εγκαίνια: Κυριακή 24 Μαΐου, 13:30, Μακεδονικό Μουσείο Σύγχρονης Τέχνης 
Το Μακεδονικό Μουσείο Σύγχρονης Τέχνης παρουσιάζει στους χώρους του  την αναδρομική έκθεση της ζωγράφου Ευγενίας Αποστόλου σε επιμέλεια Ντένη Ζαχαρόπουλου. Η έκθεση θα εγκαινιαστεί στις 24 Μαΐου 2009 και περιλαμβάνει έργα από την περίοδο 1984-2009 με έμφαση στον κύκλο μεταξύ 1992 και 2009. 
Η σιωπή στο έργο της Αποστόλου παρά την κεντρική θέση την οποία καταλαμβάνει, δεν αποτελεί το κέντρο. Αποτελεί το μέσο που επιτρέπει τη βαθύτερη ανάγνωση, την απαραίτητη συνθήκη για την προσήλωση που απαιτείται για να αφουγκραστεί κανείς ήχους και ρυθμούς λεπτούς, που γίνονται αντιληπτοί μόνο στην απόλυτη ησυχία. Το έργο της Αποστόλου διαπραγματεύεται ακόμα το θέμα του χώρου μέσω των χαρακτηριστικών εγκατάστασης που τους προσδίδει, δουλεύοντάς τα κατά βάση σε σειρές και με την εντατική ενασχόληση της με τη τοποθέτηση τους στο χώρο. Τα έργα της  επεμβαίνουν στο χώρο στον οποίο εκτίθενται επαναπροσδιορίζοντάς τον, όπως επαναπροσδιορίζουν τη θέση του θεατή τους και αναλύουν τη θέαση της ζωγραφικής και τη διαδικασία παραγωγής της.    
Επιμέλεια : Ντένης Ζαχαρόπουλος 
Συνεργαζόμενος φορέας: Μακεδονικό Μουσείο Σύγχρονης Τέχνης 
· Έκθεση «ΑΠΟΚΑΛΥΨΗ / ΥΠΟΓΡΑΜΜΙΖΟΝΤΑΣ ΤΗ ΜΝΗΜΗ. ΜΙΑ ΑΝΑΣΚΟΠΗΣΗ ΤΗΣ ΣΥΓΧΡΟΝΗΣ ΣΕΡΒΙΚΗΣ ΤΕΧΝΗΣ» (DISCLOSURE / UNDERLINED MEMORY. A REVIEW OF CONTEMPORARY SERBIAN ART)
Διάρκεια: 25 Μαΐου – 31 Ιουλίου






Χώρος: αίθουσα περιοδικών εκθέσεων Μουσείου Βυζαντινού Πολιτισμού
Preview: Κυριακή 24 Μαΐου,11:00-15:00, Μουσείο Βυζαντινού Πολιτισμού 
Εγκαίνια: Δευτέρα 25 Μαΐου, 20:00, Μουσείο Βυζαντινού Πολιτισμού 
11 σύγχρονοι, Σέρβοι καλλιτέχνες της έκθεσης επιχειρούν να αντιμετωπίσουν διάφορα ζητήματα που αποκαλύπτουν διλήμματα ή αυτοπεποίθηση όταν πρόκειται να ορίσουν την ταυτότητα (πολιτισμική, εθνική, προσωπική…) εμπιστευόμενοι μια θέση της οποίας η θεματική αρχή είναι η μνήμη ως δημιουργική ορμή. H επιμελήτρια της έκθεσης Aleksandra Estela Bjelica Mladenović δίνει στην έκθεση τον τίτλο Disclosure / Underlined Memory και τον υπότιτλο A review of contemporary Serbian art, ο οποίος εγγυάται τον αντιπροσωπευτικό χαρακτήρα των έργων και των καλλιτεχνών. 

Επιμέλεια: Aleksandra Estela Bjelica Mladenović
Συντονισμός: Θοδωρής Μάρκογλου, Ιστορικός Τέχνης-Επιμελητής Κ.Μ.Σ.Τ. 

Συνεργαζόμενοι φορείς: Πολιτιστικό Κέντρο Βελιγραδίου, Δήμος Βελιγραδίου
· Έκθεση «FACE TO FACES (FACE À FACES)»
Α’ Μέρος: Γαλλικό Ινστιτούτο Θεσσαλονίκης (25 Μαΐου – 15 Ιουλίου)

Preview: Κυριακή 24 Μαΐου, 11:00-15:00, Γαλλικό Ινστιτούτο Θεσσαλονίκης 
Εγκαίνια: Δευτέρα 25 Μαΐου, 18:30, Γαλλικό Ινστιτούτο Θεσσαλονίκης 
Β’ Μέρος: Μουσείο Φωτογραφίας Θεσσαλονίκης (16 Ιουλίου – 15 Σεπτεμβρίου)
Εγκαίνια: Τετάρτη 15 Ιουλίου, Μουσείο Φωτογραφίας Θεσσαλονίκης
Το (αυτο)πορτραίτο «πρωταγωνιστεί» στη διαπολιτισμική’ συνομιλία μεταξύ καλλιτεχνών που ζουν ή εργάζονται στη Γαλλία με καλλιτέχνες από άλλες χώρες και συμμετέχουν στην διεθνή, ομαδική έκθεση σύγχρονης τέχνης «Face to Faces» (Face à Faces). Ο αρχικός ‘κορμός’ της έκθεσης περιοδεύει στον κόσμο, ενώ κάθε φορά που παρουσιάζεται σε μια χώρα, εμπλουτίζεται με τα έργα των καλλιτεχνών του τόπου που την φιλοξενεί. Στο πρώτο μέρος της έκθεσης με τα vidéo installation που θα φιλοξενηθούν από 25 Μαΐου – 15 Ιουλίου, στο Γαλλικό Ινστιτούτο Θεσσαλονίκης, θα συμμετάσχουν διεθνώς αναγνωρισμένοι Έλληνες και ξένοι καλλιτέχνες, όπως ο Yann Toma, ο Dominik Lejman, η Cécile Hartmann, η Μαρία Ζερβού, οι Κατερίνα Θωμαδάκη-Μαρία Κλωνάρη, Δημήτρης Τσουμπλέκας και η Ευανθία Τσαντίλα. Στο δεύτερο τμήμα της έκθεσης θα παρουσιαστούν από 16 Ιουλίου – 15 Σεπτεμβρίου στο Μουσείο Φωτογραφίας Θεσσαλονίκης φωτογραφικά έργα 14 σύγχρονων καλλιτεχνών με διεθνή εμβέλεια από το εξωτερικό: Nan Goldin, Suzanne Lafont, Philippe Ramette, Orlan, Kimiko Yoshida, Hans Hemmert, Alain Bublex, Jean Luc Vilmouth, François Rousseau, Yuki Onodera, Roman Opalka, YannToma, Cécile Hartmann, Dominik Lejman σε συνδυασμό με τα έργα σημαντικών σύγχρονων Ελλήνων καλλιτεχνών, όπως η Χριστίνα Δημητριάδη, ο Γιώργος Κατσάγγελος, ο Πάνος Κοκκινιάς, η Ευαγγελία Κρανιώτη, ο Μανώλης Μπαμπούσης, η Βένια Μπεχράκη, η Ελένη Μουζακίτη, η Λία Ναλμπαντίδου, ο Γιώργος Πρίνος, ο Παύλος Φυσάκης, η Αθηνά Χρόνη, η Ελένη Μαλιγκούρα. 
Η έκθεση εντάσσεται στη διεθνή δράση με τίτλο ‘DIALOGUES D’ IMAGES’ (ΔΙΑΛΟΓΟΣ ΕΙΚΟΝΩΝ) και είναι μια πρωτοβουλία της ‘CULTURESFRANCE’, φορέα του Υπουργείου Πολιτισμού και Υπουργείου Εξωτερικών της Γαλλίας (παλαιότερα γνωστό ως AFAA ή Association Française d’Action Artistique).
Επιμέλεια- Συντονισμός: Isabelle de Montfumat & Αγγελική Γραμματικοπούλου -Barbaut
Συνεργαζόμενοι φορείς: Γαλλικό Ινστιτούτο Θεσσαλονίκης, Μουσείο Φωτογραφίας Θεσσαλονίκης 

Με την υποστήριξη: Γενικό Προξενείο της Γαλλίας στη Θεσσαλονίκη 

Υποστηρικτής έκθεσης στο Γαλλικό Ινστιτούτο Θεσσαλονίκης : [image: image4.jpg]»

CARTECO

ARCHITECTURAL MATERIALS & DESIGN




· WORKSHOP ΝΕΩΝ ΚΑΛΛΙΤΕΧΝΩΝ





Διάρκεια: Α΄ Φάση: 15 - 21 Ιουνίου Β΄Φάση: 23 Σεπτεμβρίου – τέλη Οκτωβρίου 
         

Χώρος: Α΄ Φάσης Δήμος Θέρμης, Β΄ Φάση: Artforum Vilka Γκάλερι


Το θέμα του εργαστηρίου νέων καλλιτεχνών είναι «Πολυπολιτισμικότητα: Ίδιος Τόπος-Άλλοι Καιροί» και η βασική ιδέα είναι να δοθεί η ευκαιρία στους συμμετέχοντες καλλιτέχνες να γνωρίσουν την περιοχή του κέντρου της πόλης που οριοθετείται από τις οδούς Εγνατία, Χαλκέων, Μητροπολίτου Γενναδίου και Κασσάνδρου. Στη συνέχεια θα κληθούν να φιλοτεχνήσουν έργα (ενδεχομένως και επιτόπου παρεμβάσεις στο χώρο) που θα δίνουν τον παλμό της περιοχής που είναι έντονος και ιδιαίτερος αιώνες τώρα. Στη συνέχεια στη Β΄Φάση της δράσης τα έργα θα παρουσιαστούν από 23 Σεπτεμβρίου – τέλη Οκτωβρίου, στην Artforum Vilka Γκάλερι.

Συμμετέχουν οι: Hamra Abbas (Κουβέιτ), Sanjar Djabbarov (Ουζμπεκιστάν- υπότροφος του Κ.Μ.Σ.Τ.), Claudio Gobbi (Ιταλία), Dylan Graham (Αυστραλία),  Jerome Loisy (Γαλλία), Wilfredo Prieto (Κούβα), Bidyut (Bobby) Singha (Ινδία), Yang Yongliang (Κίνα), Ιωάννα (Janis) Ραφαηλίδου, Βασιλική Μάττα. 

Επιμέλεια: Άννα Μυκονιάτη, Ιστορικός Τέχνης-Επιμελήτρια Κ.Μ.Σ.Τ. 
· ELEKTROS
Διάρκεια: 17 Ιουνίου – 30 Αυγούστου
Χώρος: Αποθήκη Β1, Λιμάνι Θεσσαλονίκης 

Εγκαίνια: Πέμπτη 25 Μαΐου, Αποθήκη Β1, Λιμάνι Θεσσαλονίκης
Στην έκθεση θα παρουσιαστεί μεγάλο μέρος της δουλειά του «Elektros» (Μπάμπης Βέκρης) από την τελευταία δεκαετία. Πρόκειται για εγκαταστάσεις στο χώρο, περιβάλλοντα και επιτοίχιες συνθέσεις, στις οποίες η τέχνη συναντά την τεχνολογία μ’ έναν ενδιαφέροντα και πρωτότυπο τρόπο.
Επιμέλεια- Συντονισμός: Γιάννης Μπόλης, Ιστορικός Τέχνης-Επιμελητής Κ.Μ.Σ.Τ.  

· Έκθεση «ΠΑΝΟΡΑΜΑ ΣΥΓΧΡΟΝΗΣ ΕΛΛΗΝΙΚΗΣ ΧΑΡΑΚΤΙΚΗΣ»

Διάρκεια: 18 Ιουνίου- 12 Σεπτεμβρίου
Χώρος: Κέντρο Πολιτισμού Δήμου Θεσσαλονίκης (περιοχή Άνω Τούμπα)

Περίπου 220 έργα χαρακτικής από 157 καλλιτέχνες περιλαμβάνονται στην έκθεση Πανόραμα Σύγχρονης Ελληνικής Χαρακτικής, που φιλοξενήθηκε στο χώρο Τεχνόπολις του Δήμου Αθηναίων το 2008 και που θα μεταφερθεί στο Κέντρο Πολιτισμού του Δήμου Θεσσαλονίκης, στην Άνω Τούμπα, στο πλαίσιο του παράλληλου προγράμματος της 2ης Μπιενάλε Σύγχρονης Τέχνης Θεσσαλονίκης. Πρόκειται για μία συνδιοργάνωση του Κ.Μ.Σ.Τ., του Επιμελητηρίου Εικαστικών Τεχνών Ελλάδας και της Εφορείας Χαρακτικής.
Επιμέλεια: Τζένη Μαρκάκη, Έφορος Χαρακτικής στο Επιμελητήριο Εικαστικών Τεχνών Ελλάδος 
Συντονισμός: Κλεονίκη Χριστοφορίδου, Τμήμα αρχείου και εκδόσεων Κ.Μ.Σ.Τ.
Συνεργαζόμενοι φορείς: Επιμελητήριο Εικαστικών Τεχνών Ελλάδος, Δήμος Θεσσαλονίκης-Αντιδημαρχία Πολιτισμού και Νεολαίας, Δημοτική Πινακοθήκη Θεσσαλονίκης
· Έκθεση «1000+1 ΠΡΑΞ(Ε)ΙΣ»
Διάρκεια: 2 Σεπτεμβρίου-15 Οκτωβρίου 

Χώροι: Ινστιτούτο Γκαίτε Θεσσαλονίκης & Γαλλικό Ινστιτούτο Θεσσαλονίκης
Η έκθεση 1000+1 Πράξε(ι)ς, στο πλαίσιο του παράλληλου προγράμματος της 2ης Μπιενάλε Σύγχρονης Τέχνης Θεσσαλονίκης, έχει ως στόχο να αναζητήσει τις πράξεις αυτές οι οποίες, δυνητικά ή κυριολεκτικά, μπορούν να μετατρέψουν τον φυσικό χώρο ή να μεταπλάσσουν τις κοινωνικές σχέσεις μέσα από την δημιουργική διαδικασία και τη θεωρία, το θεωρητικό- πολιτικό και κατ’ επέκταση κοινωνικό λόγο-έργο σε πράξεις κάθαρσης. 

Οι καλλιτέχνες είναι οι: Jean-Pierre Attal, Παυλίνα Βερούκη, Αγγελική Βαλβή, Μαρία Γλύκα, Ανδρέας Μητρόπουλος, Καίσαρας Βρεττός, Αλέξανδρος Τσαμούρης, Χρυσή Τσιώτα, Χάρις Πάλλας, Patrick Meyer, Φωτεινή Καλλέ  & Βικτώρια Καρβούνη, Ράνια Μπέλλου, Sencer Vardaman, Ασπασία Κρισταλά, Γιώργος Κομνηνάκης, Irene Anton, Michael H. Rohde, Olivier Roller, Τάσος Παυλόπoυλος.

Επιμέλεια έκθεσης: Δωροθέα Κοντελετζίδου, Ιστορικός τέχνης-Επιμελήτρια
Συντονισμός: Ειρήνη Παπακωνσταντίνου, Ιστορικός Τέχνης-Επιμελήτρια  Κ.Μ.Σ.Τ. 

· Έκθεση Ελλήνων καλλιτεχνών «ΠΡΟΣΩΠΙΚΟ - ΠΟΛΙΤΙΚΟ»

Διάρκεια: 11 Σεπτεμβρίου – 23 Οκτωβρίου
 

Χώρος: Αποθήκη Β1, Λιμάνι Θεσσαλονίκης 

Δεδομένου ότι κάθε κρίση, κάθε κίνηση ενός ανθρώπου είναι μία αλυσίδα στην πολιτική και κοινωνική του δράση το ζητούμενο αυτής της έκθεσης αφορά στον τρόπο με τον οποίο μέσα από έργα καλλιτεχνών διαφαίνεται η πολιτική διάσταση και συνέπεια κάθε προσωπικής επιλογής. Στον τρόπο με τον οποίο η μικροϊστορική ματιά συναντάει την μακροϊστορική και συνενώνονται. Στόχος είναι να διερευνηθούν διαφορετικοί τύποι προσωπικών επιλογών, που αποτελούν μία κοινωνική και πολιτική στάση-επιλογή, που λειτουργούν σαν καθρέφτης της κοινωνίας (π.χ. φύλο, φυλή, έθνος, θρήσκευμα, σεξουαλικότητα, οικολογική συνείδηση και προσωπικότητα). Και αντιστρόφως, να αποτελέσει μία απόπειρα να αφουγκραστούμε την ελληνική εικαστική πραγματικότητα, όπως αυτή διαμορφώνεται μέσα από σειρά πολιτικο-κοινωνικών αλλαγών και γεγονότων, τα οποία επηρεάζουνε κάθε έκφανση της προσωπικότητας  και της καθημερινότητας των ανθρώπων. Ίσως απλά επειδή πάντα έτσι συμβαίνει σε εποχές αντιμέτωπες με κρίσεις, ρήξεις κι αδιέξοδα.

Επιμέλεια: Αρετή Λεοπούλου & Θοδωρής Μάρκογλου, Ιστορικοί της Τέχνης- Επιμελητές Κ.Μ.Σ.Τ. 
ΕΚΠΑΙΔΕΥΤΙΚΟ ΠΡΟΓΡΑΜΜΑ

«Η Μπιενάλε πάει…σχολείο!»
Α’ Φάση: Νοέμβριος - Ιούνιος 

Β΄Φάση: Σεπτέμβριος- Νοέμβριος
Και στη 2η Μπιενάλε Σύγχρονης Τέχνης Θεσσαλονίκης συνεχίζεται το επιτυχημένο πρόγραμμα «Η Μπιενάλε πάει σχολείο!», που έχει ενταχθεί στο πρόγραμμα «Παιδεία-Πολιτισμός» του Υπουργείου Πολιτισμού και που προβλέπει επισκέψεις στα σχολεία της πόλης και είχε ήδη ξεκινήσει το Κρατικό Μουσείο Σύγχρονης Τέχνης από την 1η Μπιενάλε Σύγχρονης Τέχνης Θεσσαλονίκης το 2007.

Μέσα από την  προβολή ενός προγράμματος ψηφιακών διαφανειών (Power Point) που συνδυάζει το λόγο με την εικόνα, προκαλείται συζήτηση ανάμεσα στους μαθητές και τους μουσειοπαιδαγωγούς για τις μορφές και τα είδη της σύγχρονης τέχνης, το ρόλο και την αναγκαιότητά της στην καθημερινή μας ζωή, το ιστορικό των διεθνών διοργανώσεων και την καλλιτεχνική δημιουργία ως βιωματική εμπειρία. Στη συνέχεια, επιχειρείται η μύηση των μαθητών και των μαθητριών στον κόσμο των μουσείων αντιπαραβάλλοντας παραδοσιακές μορφές με σύγχρονες και εξηγώντας τη μετάβαση από το μοντέλο του μουσείου – θεματοφύλακα της γνώσης στη σύγχρονη εξωστρεφή αντίληψη για τα μουσεία – χώρους πολιτισμού και ποιοτικής ψυχαγωγίας. 

Τη μουσειοπαιδαγωγική ομάδα αποτελούν οι: Ευανθία Βολογιαννίδου (Ιστορικός Τέχνης), Κατερίνα Παρασκευά (Μουσειοπαιδαγωγός), Εύη Παπαβέργου (Ιστορικός Τέχνης, Επιμελήτρια εκθέσεων), Ολυμπία Τσακιρίδου (Ιστορικός Τέχνης), Νικολίνα Μανώλη (Απόφοιτος Πλαστικών Τεχνών και Επιστημών της Τέχνης) και Τάνια Βλαχομήτρου (Μουσειολόγος).
ΜΕ ΤΗΝ ΥΠΟΣΤΗΡΙΞΗ

[image: image5.jpg]



ΣΥΝΕΡΓΑΖΟΜΕΝΟΙ ΦΟΡΕΙΣ 
ΥΠΟΥΡΓΕΙΟ ΜΑΚΕΔΟΝΙΑΣ-ΘΡΑΚΗΣ

ΔΗΜΟΣ ΘΕΣΣΑΛΟΝΙΚΗΣ

ΔΗΜΟΣ ΘΕΡΜΗΣ

ΑΡΧΑΙΟΛΟΓΙΚΟ ΜΟΥΣΕΙΟ ΘΕΣΣΑΛΟΝΙΚΗΣ

ΜΟΥΣΕΙΟ ΒΥΖΑΝΤΙΝΟΥ ΠΟΛΙΤΙΣΜΟΥ

ΜΑΚΕΔΟΝΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

ΤΕΛΛΟΓΛΕΙΟ ΙΔΡΥΜΑ ΤΕΧΝΩΝ Α.Π.Θ.

ΜΟΥΣΕΙΟ ΦΩΤΟΓΡΑΦΙΑΣ ΘΕΣΣΑΛΟΝΙΚΗΣ

ΔΗΜΟΤΙΚΗ ΠΙΝΑΚΟΘΗΚΗ ΘΕΣΣΑΛΟΝΙΚΗΣ 

ΠΟΛΙΤΙΣΤΙΚΟ ΚΕΝΤΡΟ ΒΕΛΙΓΡΑΔΙΟΥ

ΜΟΡΦΩΤΙΚΟ ΙΔΡΥΜΑ ΕΘΝΙΚΗΣ ΤΡΑΠΕΖΗΣ 

9Η ΕΦΟΡΕΙΑ ΒΥΖΑΝΤΙΝΩΝ ΑΡΧΑΙΟΤΗΤΩΝ

16Η ΕΦΟΡΕΙΑ ΠΡΟΪΣΤΟΡΙΚΩΝ & 
ΚΛΑΣΙΚΩΝ ΑΡΧΑΙΟΤΗΤΩΝ

ΟΡΓΑΝΙΣΜΟΣ ΛΙΜΕΝΟΣ ΘΕΣΣΑΛΟΝΙΚΗΣ Α.Ε.

ΚΕΝΤΡΙΚΟ ΛΙΜΕΝΑΡΧΕΙΟ ΘΕΣΣΑΛΟΝΙΚΗΣ

ΑΓΙΟΡΕΙΤΙΚΗ ΕΣΤΙΑ

ΕΠΙΜΕΛΗΤΗΡΙΟ ΕΙΚΑΣΤΙΚΩΝ ΤΕΧΝΩΝ ΕΛΛΑΔΟΣ

ΕΘΝΙΚΟ ΚΕΝΤΡΟ ΒΙΒΛΙΟΥ
ΦΕΣΤΙΒΑΛ ΚΙΝΗΜΑΤΟΓΡΑΦΟΥ ΘΕΣΣΑΛΟΝΙΚΗΣ 
ΦΕΣΤΙΒΑΛ ΜΟΝΗΣ ΛΑΖΑΡΙΣΤΩΝ
ΓΑΛΛ
   ΓΑΛΛΙΚΟ ΙΝΣΤΙΤΟΥΤΟ ΘΕΣΣΑΛΟΝΙΚΗΣ   

                     GOETHE-INSTITUT ΘΕΣΣΑΛΟΝΙΚΗΣ

ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ:

-ΣΧΟΛΗ ΚΑΛΩΝ ΤΕΧΝΩΝ 

-ΔΔΠΜΣ ΠΡΟΗΓΜΕΝΑ ΣΥΣΤΗΜΑΤΑ

ΥΠΟΛΟΓΙΣΤΩΝ & ΕΠΙΚΟΙΝΩΝΙΩΝ
-ΤΜΗΜΑ ΔΗΜΟΣΙΟΓΡΑΦΙΑΣ & ΜΕΣΩΝ ΜΑΖΙΚΗΣ

ΕΝΗΜΕΡΩΣΗΣ 

ΕΘΝΙΚΟΝ & ΚΑΠΟΔΙΣΤΡΙΑΚΟΝ ΠΑΝΕΠΙΣΤΗΜΙΟΝ

ΑΘΗΝΩΝ:

-ΤΜΗΜΑ ΕΠΙΚΟΙΝΩΝΙΑΣ & ΜΕΣΩΝ ΜΑΖΙΚΗΣ

ΕΝΗΜΕΡΩΣΗΣ 

ΚΡΑΤΙΚΟΣ ΑΕΡΟΛΙΜΕΝΑΣ ΘΕΣΣΑΛΟΝΙΚΗΣ

«ΜΑΚΕΔΟΝΙΑ»

ΟΡΓΑΝΙΣΜΟΣ ΣΙΔΗΡΟΔΡΟΜΩΝ ΕΛΛΑΔΟΣ

ΑΤΤΙΚΟ ΜΕΤΡΟ Α.Ε.

ΑΤΤΙΚΟ ΜΕΤΡΟ ΕΤΑΙΡΕΙΑ ΛΕΙΤΟΥΡΓΙΑΣ Α.Ε. 

ΝΑΥΤΙΚΟΣ ΟΜΙΛΟΣ ΘΕΣΣΑΛΟΝΙΚΗΣ 

ART ATHINA | International Contemporary Art
Fair of Athens 
ArtBOX | Creative Arts Management

APOLLONIA | European Art Exchanges 

ΧΟΡΗΓΟΙ ΚΑΙ ΥΠΟΣΤΗΡΙΚΤΕΣ ΤΗΣ 2ΗΣ ΜΠΙΕΝΑΛΕ ΣΥΓΧΡΟΝΗΣ ΤΕΧΝΗΣ ΘΕΣΣΑΛΟΝΙΚΗΣ 

INFO

ΥΠΟΥΡΓΕΙΟ ΠΟΛΙΤΙΣΜΟΥ

ΚΡΑΤΙΚΟ ΜΟΥΣΕΙΟ ΣΥΓΧΡΟΝΗΣ ΤΕΧΝΗΣ

Κολοκοτρώνη 21, Σταυρούπολη 56430, Θεσσαλονίκη

Τ: 2310 589140-1 & 3, F: 2310 600123

www.thessalonikibiennale.gr / info@thessalonikibiennale.gr 

www.greekstatemuseum.com / info@greekstatemuseum.com 

Γραφείο Τύπου Κ.Μ.Σ.Τ. & Κ.Σ.Τ.Θ.
Γιώτα Σωτηροπούλου

κιν. 6972336261

Τ.2310546683, Φ.2310593271

press@greekstatemuseum.com

MINISTRY OF CULTURE

KPATIKO MOYZEIO ZYFTXPONHEZ TEXNHZ
STATE MUSEUM OF CONTEMPORARY ART

